Kiteen Evankelinen Kansanopisto

Kiteen Evankelinen Kansanopisto eli KEKO on Kiteellä vuodesta 1946 alkaen toiminut kansanopisto, jossa järjestetään monipuolista koulutusta.

Sijainti
Kiteen Evankelinen Kansanopisto sijaitsee Itä-Suomessa, aivan Kiteen kaupungin keskustassa omalla rauhallisella puistoalueellaan. Etäisyydet: Joensuuhun 70 km, Helsinkiin 400 km, Sortavalaan 100 km, rajanylityspaikka Värtsilään 40 km

Historia

Kiteen Evankelisen Kansanopiston kannatusyhdistys ry perustettiin vuonna 1943. Opiston ensimmäinen työkausi alkoi joulukuussa 1946. Kansanopiston päärakennus rakennettiin talvella 1947 keskelle Kiteen kirkonkylää. Piirustukset saatiin arkkitehti L. E. Hansténilta. Rakennuksessa voitiin aloittaa työ noin 46 oppilaan opistona. Helmikuussa 1947 vihittiin silloin Suomen nuorin opisto ja uusi opistorakennus käyttöön. 

Toimintansa aikana opistosta on tullut alueellaan merkittävä kouluttaja monipuolisen opetustarjonnan ansiosta. Nykyisin opiston pitkillä linjoilla opiskelee noin 500 opiskelijaa ja lyhyissä koulutuksissa yli 2 000.

Koulutus

Pitkät koulutukset (Lukuvuoden kestävät linjat):
 Kymppiluokka (perusopetuksen lisäopetus)
Peruskoulun lisäopetus maahanmuuttajille
 Kotoutumiskoulutus (suomen kieli)
 luku- ja kirjoitustaitotaso
 perus- ja jatkotaso
Entisöinti, verhoilu ja kädentaidot
Monikulttuurisuus ja kansalaisuus, monimuoto-opiskelu
Raamatun valossa
Teologian ja etiikan perusteet teoriassa ja käytännössä

 Lasten ja nuorten erityisohjaajan ammattitutkinto
Tieto- ja viestintätekniikan ammattitutkinto

Ammattitutkintoihin valmistava koulutus

Opistolla on järjestämissopimus seuraaviin ammattitutkintoihin:
 Kasvatus- ja ohjausalan ammattitutkinto
 Koulunkäynnin ja aamu- ja iltapäivätoiminnan ohjauksen osaamisala
 Perhepäivähoidon osaamisala
 Kasvatuksen osaamisala
 Ohjauksen osaamisala
 Kasvatus- ja ohjausalan erikoisammattitutkinto
 Vammaisalan ammattitutkinto
 Puhtaus- ja kiinteistöpalvelualan ammattitutkinto
Kotityöpalvelujen osaamisala
Tieto- ja viestintätekniikan ammattitutkinto

Opisto järjestää myös lyhyitä kursseja ja erilaisia leirejä, esimerkiksi:
 Aromaterapiakurssi
 Kalevalaisen jäsenkorjauksen kurssit
 Järjestyksenvalvojan kurssit
 Digikoulutukset senioreille
 Kiekkokoulut
 Lasten, nuorten ja aikuisten jääleirit

Opettajat 
Kansanopiston kurssitarjonta on laajaa. Tunnetuimpia opettajia ovat monialainen opettaja ja entinen pesäpalloilija Pasi Pirinen sekä musiikinopettaja Plamen Dimov. Plamen Dimovia kutsutaan myös Nightwishin isäksi, sillä hän on ollut opettajana ja taustatukena kiteeläislähtöisen metalliyhtyeen alkutaipaleella. Hän on myös soittanut viulua Nightwishin Oceanborn-levyllä.

Tilat ja palvelut
Opistolla on hyvät edellytykset opiskeluun, asumiseen ja vapaa-ajan viettoon. Opiskelijoiden käytössä on ruokala, asuntolassa on kahden hengen huoneita sekä oleskelutilat ja keittiöt. Opistolla on myös sauna ja pieni uima-allas. Opiston läheisyydessä on Hutsin urheilukeskus.

Aiheesta muualla 
Kiteen Evankelinen Kansanopisto

Suomen kansanopistot
Kiteen oppilaitokset
Kristilliset oppilaitokset Suomessa
Evankelisuus